คลังโต้ธปท.ซีโร่คูปองใช้ไม่ทำเสียวินัย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — คลังโต้ ธปท.แจงออกซีโร่คูปองใช้หนี้กองทุนฟื้นฟูฯ ไม่เสียวินัยการเงิน
นายจักรกฤศฏิ์ พาราพันธกุล ผู้อำนวยการสำนักงานบริหารหนี้สาธารณะ (สบน.) เปิดเผยว่า แนวทางที่คลังจะออกพันธบัตรดอกเบี้ยเป็นศูนย์ (ซีโร่คูปอง) ขายให้กับธนาคารแห่งประเทศไทย (ธปท.) เพื่อนำเงินมาชำระดอกเบี้ยหนี้ของกองทุนเพื่อการฟื้นฟูและพัฒนาระบบสถาบันการเงิน หรือ FIDF ถือเป็นแนวทางหนึ่งในการแก้ปัญหาหนี้สินของกองทุนเพื่อการฟื้นฟูฯ ซึ่ง สบน.ได้เสนอให้นายกรณ์ จาติกวณิช รมว.คลัง พิจารณาในการสัมมนาผู้บริหารกระทรวงการคลัง เมื่อวันที่ 2021 พ.ย.ที่ผ่านมา
สำหรับกรณีที่นายประสาร ไตรรัตน์วรกุล ผู้ว่าการ ธปท. ออกมากล่าวว่าไม่เห็นด้วย เพราะเกรงจะเป็นการสร้างวินัยการคลังที่ไม่ดีนั้น คงต้องมีการชี้แจงสร้างความเข้าใจร่วมกันว่าไม่ได้เป็นเช่นนั้น
ทั้งนี้ ทางกระทรวงการคลังมองว่า พระราชกำหนด (พ.ร.ก.) ให้อำนาจกระทรวงการคลังกู้เงินและจัดการเงินกู้เพื่อช่วยเหลือกองทุนฟื้นฟูฯ พ.ศ.2541 ได้กำหนดไว้อย่างชัดเจน ว่าหนี้สินดังกล่าวกำหนดให้คลังดำเนิน การชำระคืนไปก่อน และ ธปท. ต้องชำระคืนให้คลังในอนาคต ดังนั้นข้อเสนอของคลัง จึงเป็นทางออกให้กับ ธปท. ไม่ได้เป็นการสร้างวินัยการเงินการคลังที่ไม่ดี
“ต้องสร้างความเข้าใจ ว่าที่เราเสนอไปก็เป็นทางออกของ ธปท.ด้วย เพราะไม่เช่นนั้นในอนาคต ธปท.ก็ต้องคืนทั้งหมด แต่เราเสนอเป็นซีโร่คูปอง คือเขาไม่รับผลตอบแทนในปัจจุบัน แลกกับไม่ต้องใช้คืนในอนาคต ซึ่งหนี้สินทั้งหมดนี้เป็นภาระภาษีของประชาชน 
ที่ผ่านมาต้องจ่ายดอกเบี้ยไป 56 แสนล้านบาทแล้ว ถ้ายิ่งคืนช้า ประเทศก็ยิ่งประสบปัญหา และหากไม่ใช้วิธีนี้ ก็ต้องหาวิธีอื่น ก็ต้องไปแก้กฎหมาย” นายจักรกฤศฏิ์ กล่าว
ก่อนหน้านี้ ผู้ว่าการ ธปท. ออกมาระบุว่า ไม่เห็นด้วยกับแนวคิดการออกซีโร่คูปองของคลัง เพื่อจำหน่ายให้แก่ ธปท.เพื่อลดภาระดอกเบี้ยที่ต้องชำระหนี้ของกองทุนเพื่อการฟื้นฟูฯ โดยมองว่าจะสร้างวินัยการคลังที่ไม ดี และยิ่งซ้ำเติม เพราะจะทิ้งภาระค่าใช้จ่ายไว้ที่ ธปท.